
Oroszlánvadászat, feminizmus és polgárháborús pszichózis a posztkoloniális Mozambikban

REZÜMÉ: Jelen dolgozatban Mia Couto Az oroszlán vallomása című regényével kapcsolatos kutatási eredményeimet összegzem. A mozambiki Couto az egyik legsikeresebb kortárs afrikai író, de Magyarországon jóformán ismeretlen. A témaválasztás újszerűként hathat a hazai tudományos térben, mert az afrikai irodalmakról, különösen a portugál nyelvű afrikai irodalmakról kevés szó esik. A nemzetközi tendenciákkal ellentétben Couto életművének túlnyomó része még nem jelent meg magyar fordításban. Éppen ezért, dolgozatom egyik legfontosabb céljának tartom Couto életművének, és ezzel egyidejűleg a portugál nyelvű afrikai országok irodalmának a népszerűsítését, a kulturális diskurzusba való beemelését. Elemzésemben a nemek közti hatalmi viszonyokon túl azt vizsgáltam, hogy miként íródik egybe Couto regényszövegében egy partikuláris posztkolonializmus, azaz a luzofón posztkolonializmus és a feminizmus perspektívája, kitérve az afrikai episztemológiákkal való kapcsolódásokra.



